
СПРАВКА

за отразяване на становищата на членовете на КН на програмата по ФУМИ 2021-2027 г., получени в рамките на процедура № 1 за неприсъствено вземане на решения
	Административна структура/

административно звено/ организация
	Предложение/коментар/становище
	Степен на отразяване на получените коментари, предложения и становища

	Международната организация по миграция в България
	Във връзка с Писмена процедура № 2 за неприсъствено вземане на решение на Комитета за наблюдение на програмата на Република България по фонд „Убежище, миграция и интеграция" 2021-2027 г., моля да отчетете следните коментари на МОМ по проектите на документи, които ще се обсъждат на заседанието:
1.
По отношение на Методология за подбор на операции:

1.1.
На стр.5 е посочено изискването: „Кандидатът следва да разполага със стабилни и достатъчни източници на финансиране за поддържане на своята дейност през целия период на изпълнение на дейността или за годината, за която се отпускат безвъзмездните средства. Сумарно, показаният през изминалите две години оборот следва да е равен или да надхвърля стойността на исканото финансиране".

Предлагаме в края на абзаца да се добави уточнение в скоби, както следва: „(изискването не се прилага за бюджетни организации и за международни организации)".

Мотиви: Посоченото изискване е неприложимо по отношение на международни междудържавни организации, които нямат оборот или отделен бюджет за представителството във всяка държава членка, както и по отношение на публични органи и организации, които нямат оборот, а изпълняват възложените им функции въз основа на нормативен акт.

1.2.
На същата стр.5 е посочено изискването: „Критериите в Група 1 не важат за държавни органи и публични институции, и за общини или райони на общини, имащи компетенции в областта на убежището, интеграцията и/или връщането, определени в нормативен акт.".

Предлагаме текстът да се коригира така:

„Критериите по т.1.4 в Група I „Финансов, технически и административен капацитет; Бюджетни съотношения" не важат за държавни органи, международни организации и публични институции, и за общини или райони на общини, имащи компетенции в областта на убежището, интеграцията и/или връщането, определени в нормативен акт."

Мотиви: Изключението следва да касае само критериите по т.1.4 от Група I и да обхваща, както публични органи и институции, така и международни организации, на базата на мотивите посочени в предходното предложение на МОМ. Останалите критерии в Група I следва да са относими към всички кандидати, доколкото те касаят опит при изпълнение на проекти (минимум 1 проект на стойност 50 % през последните 5 години), опит при изпълнение на сходни проекти (минимум 1 проект за сходни дейности), квалификация на екипа за изпълнение и управление, спазване на задължителните процентни съотношения между бюджетните раздели и изискванията за допустимост на разходите. В този смисъл критериите пот.1.1,1.2,1.3 и 1.5 на група I следва да са относими към всички кандидати.

1.3.
Критерият пот.2.8 "Проектното предложение обхваща група уязвими лица, като в проектното предложение е посочено, кои уязвими лица са адресирани" е оценен само с 2 точки. Считаме че точките по този критерий следва да са 5, за сметка на намаление на точките по останалите критерии в Група II „Съответствие", доколкото уязвимите лица са най-нуждаещата се от подкрепа група граждани на трети страни и мерките за тяхната подкрепа изискват най-много усилия и експертиза, което следва да е адекватно оценено при оценката на проектните предложения.
2.
По отношение на проектите на КРИТЕРИИ ЗА ПОДБОР НА ОПЕРАЦИИ ПО ФОНД „УБЕЖИЩЕ, МИГРАЦИЯ И ИНТЕГРАЦИЯ", 2021 г. - 2027 г.:

2.1.
Във всички проекти на критерии за подбор на операции по ФУМИ, 2021 г. — 2027 г., представени на вниманието на КН, предлагаме текстът в т.10 „Допустим кандидат (Съгласно ИГРП)" да се коригира така:

„Физически и юридически лица, включително международни организации и техни обединения, които кандидатстват за безвъзмездна финансова помощ чрез подаване на проектно предложение".

Мотиви: В текста остава неяснота относно допустимостта на международни организации като кандидати по процедурите.

2.2.
В критериите за операция „Мерки заидентифициране и предоставяне на подходяща подкрепа на жертвите на трафик на хора, с цел сексуална и трудова експлоатация, като част от миграционния поток влизащ в страната", предлагаме текстът в т.5 „Териториален обхват)" да се коригира така:

„Република България и държави членки на ЕС".

Мотиви: Доколкото дейностите са насочени към повишаване на капацитета на публични органи в посочената област е възможно в проектно предложение да се включи и дейност за провеждане на работна среща на територия на друга държава членка с оглед съобразяване с най-добрите практики на ЕС.

2.3.
В критериите за операция „Провеждане на обучения на български език за законно пребиваващи ГТД, включително лица, получили международна закрила", в т.14 „Показатели за резултат" не е включен относимият, съгласно одобрената от ЕК Програма за тази дейност, а именно: „R.2.8. Брой участници в езикови курсове, които при напускане на езиковия курс са подобрили степента на владеене на езика на приемащата държава с поне едно ниво според Общата европейска референтна рамка за езиците или според друга еквивалентна национална система" с целева стойност към края на 2029 г. от 1600 лица. Предлагаме същият да се добави, като не възразяваме да се запази и заложеният към момента показател „R.2.9. Брой участници, които са посочили, че дейността е била полезна за тяхната интеграция.", като неговата стойност би могла да се увеличи до 800 лица.
	Предложението по т.1.1 се приема частично. Текстът е редактиран като в края на абзаца се добавя уточнение в скоби, както следва: „(изискването не се прилага за международни организации)"
Предложението по т.1.2 се приема частично. Текстът е редактиран по следния начин 

„Критериите в Група I от т.1.1 до т.1.4 не важат за държавни органи и публични институции, и за общини или райони на общини, имащи компетенции в областта на убежището, интеграцията и/или връщането, определени в нормативен акт. Критерий в група 1.4 не важи за международни организации. В тези случаи на кандидата се присъждат служебно максимален брой точки по съответния критерий.“
Предложението по т.1.3 се приема

Предложението по т. 2.1. не се приема. Съгласно § 1, т.3 от Допълнителните разпоредби на Постановление № 23 от 13 февруари 2023 г. за определяне на детайлни правила за предоставяне на безвъзмездна финансова помощ по програмите, финансирани от Европейските фондове при споделено управление за програмен период 2021 - 2027 г. "Кандидати за безвъзмездна финансова помощ" са всички физически и юридически лица и техни обединения, които кандидатстват за безвъзмездна финансова помощ чрез подаване на проектно предложение“. В тази връзка дефиницията не може да бъде разширена.
Предложението по т. 2.2. се приема. Променени са съответно критериите за подбор на операции по операция „Мерки за

идентифициране и предоставяне на подходяща подкрепа на жертвите на трафик на хора, с цел сексуална и трудова експлоатация, като част от миграционния поток влизащ в страната". Ще бъде отразено и в ИГРП при следваща промяна.
Предложението под т. 2.3 се приема. Променени са съответно критериите за подбор на операции за операция „Провеждане на

обучения на български език за законно пребиваващи ГТД, включително лица, получили международна закрила".

	УО
	С оглед необходимост от прецизиране на текстовете за постигане по-голяма обективност при оценката на проектните предложения, точка 1.3 от Техническа и финансова оценка е изменена както следва:

„1.3. Екипът за управление на проекта е с опит в управлението на проекти и кандидатът и/или партньор/ите разполагат с експерти с квалификация и опит в изпълнението на дейности, сходни с предвидените в проекта.“

